recursal/SuperWikiNEXT-32B huggingface dataset:
முளைகட்டிய பாசிப்பயறு
**முளைகட்டிய பயறு** என்பது முளைக்க வைக்கப்பட்ட நிலையிலுள்ள பயறினை குறிக்கிறது. இது ஓர் உணவாகும். ஏதாவது ஒரு பயறு வகையினை முளைக்கவைத்து அதனை பச்சையாகவோ அல்லது வேகவைத்தோ உண்ணப்படுகிறது. அதிக அளவு புரதச்சத்துக்கள் நிறைந்த இது கிழக்காசிய நாடுகளில் அதிகளவு பயன்படுத்தப்படுகிறது. சாத்தியமான அனைத்து பயறு விதைகளையும் முளைக்கட்டி உண்ணக்கூடியதாக இருந்தாலும், ஒரு சில பீன்ஸ் வகையிலிருந்து முளைகட்டிய பயறுகளைப் பச்சையாக உண்ணக்கூடாது.

அடங்கியுள்ள சத்துக்கள்
----------------------

பச்சை பயறு மற்றும் தட்டைப்பயரில் புரதச்சத்துக்கள் மிகுந்து காணப்படுகிறது. அதை அப்படியே பயன்படுத்துவதை விட, முளைக்கட்டி பயன்படுத்துவதன் மூலம் நல்ல பயன் கிடைக்கும். முளைக்கட்டிய பயறில் வாயுத்தன்மை என்னும் குறைபாடுகளை உண்டாக்கும் தன்மை கிடையாது. எளிதில் செரிமானமும் ஆகும். பயறுகள் முளைவிடும் தருவாயில் அஸ்கார்பிக் அமிலமான வைட்டமின் சி அதிகம் காணப்படுகின்றது. முளை கட்டிய பயறுகளில், புரதம், கார்போவைதரேட்டு, உயிர்ச்சத்துக்கள், பீட்டாகரோட்டின் மற்றும் நார்ச்சத்துக்கள் அதிகளவில் உள்ளன. முளைகட்டிய பயறுகள் தினசரி உயிர்ச்சத்து தேவையை உறுதிசெய்யும். மேலும் இதில் உடலுக்கு நன்மை பயக்கும் எதிர் ஆக்ஸிகரனிகளும் உள்ளன.

முளைகட்டிய பயறுகளின் வகைகள்
---------------------------

* முளைகட்டிய பாசிப்பயறு
* முளைகட்டிய கொண்டைக்கடலை
* முளைகட்டிய தட்டைப்பயறு
* முளைகட்டிய உளுத்தம்பயறு
* முளைகட்டிய சோயாஅவரை
* முளைகட்டிய நரிப்பயறு
* முளைகட்டிய பீன்ஸ்

பயன்கள்
-------

முளைகட்டிய பயறினை பச்சையாகவோ அல்லது அவியல் செய்தோ எவ்வகையிலும் சாப்பிடலாம். இதனால் பலரது விருப்பத்தேர்வாகவும் இது உள்ளது.

மேற்கோள்கள்
-----------

1. ↑  Chevan, JK (1989). "Nutritional improvement of cereals by sprouting". *Crit Rev Food Sci Nutr* **28** (5): 401–437. doi:10.1080/10408398909527508. பப்மெட்:2692609.. பார்த்த நாள்: 22 March 2022.
2. ↑  Perkins, Sharon (2019). "Are kidney beans toxic?". பார்க்கப்பட்ட நாள் March 14, 2021.`{{cite web}}`: CS1 maint: url-status (link)
3. ↑
4. ↑
5. ↑

விக்கிமீடியா பொதுவகத்தில்,  
 ***முளைகட்டிய தானியங்கள்***   
என்பதில் ஊடகங்கள் உள்ளன.
**சேஷ்நாக் ஏரி** (Sheshnag Lake) (சமசுகிருதம்: शेषनाग झील) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் இமயமலையில் அமைந்த நன்னீர் ஏரியாகும். இந்த ஏரி இமயமலையின் அடிவார நகரமான பகல்காமிலிருந்து 23 கிலோ மீட்டர் தொலைவில் அமர்நாத் செல்லும் வழியில் இமயமலையில் 3,590 மீட்டர் உயரத்தில் அமைந்துள்ளது. சேஷ்நாக் ஏரி 1.1 கிலோ மீட்டர் நீளம், 0.07 கிலோ மீட்டர் அகலம் கொண்டது.

புராண வரலாறு, புவியியல்
-----------------------

இந்து சமய புராணங்களின் படி, சேஷ்நாக் எனில் பாம்புகளின் அரசனான ஆதிசேஷன் இந்த ஏரியில் உறைந்து வாழ்பவர் என இந்துக்களின் தொன்மை நம்பிக்கை ஆகும். சேஷ்நாக் ஏரி இந்துக்களின் தொன்மையான புனித யாத்திரை தலங்களில் ஒன்றான அமர்நாத் குகைக் கோயிலுக்கு செல்லும் பாதையில் அமைந்துள்ளது.

சேஷ்நாக் ஏரி பல வகையான மீன் இனங்களை கொண்டது. குளிர்காலத்தில் கடும் பனிப் பொழிவினால் இந்த ஏரி பனியால் உறைந்து விடுகிறது. 
கோடைகாலத்தில் இவ்வேரியின் பனிகட்டிகள் உருகி பகல்காம் நகரத்தில் லித்தர் ஆறாக பாய்கிறது.

போக்குவரத்து
------------

சேஷ்நாக் ஏரி காஷ்மீரிலிருந்து 120 கிலோ மீட்டர் தொலைவிலும், அனந்தநாக் நகரத்திலிருந்து 50 கிலோ மீட்டர் தொலைவிலும், அமர்நாத் செல்லும் இமயமலையின் அடிவார நகரமான பகல்கம் நகரத்திலிருந்து 23 கிலோ மீட்டர் தொலைவிலும், பஞ்சதரணிக்கு தெற்கே 15 கிமீ தொலைவிலும் அமைந்துள்ளது. பகல்காம் நகரத்திலிருந்து அமர்நாத் அடிவாரப் பகுதியான சந்தன்வாரி எனுமிடதிற்கு சிற்றுந்துகள் மூலம் அடைந்து, பின் சந்தன்வாரியிலிருந்து ஏழு கிலோ தொலைவில் உள்ள சேஷ்நாக் ஏரியை குதிரைகள் அல்லது பல்லக்குகள் மூலம் அடையலாம். அமர்நாத் குகைக் கோயில் சேஷ்நாக் ஏரியிலிருந்து இருபது கிலோ மீட்டர் தொலைவில் அமைந்துள்ளது. சூன் மாதம் முதல் செப்டம்பர் முடிய சேஷ்நாக் ஏரியை பார்க்க நல்ல காலம் ஆகும். டிசம்பர் முதல் மார்ச்சு மாதம் வரை ஏரி பனிகட்டியால் உறைந்து விடும்.

படக்காட்சியகம்
--------------

* சேஷ்நாக் ஏரிசேஷ்நாக் ஏரி
* சேஷ்நாக் ஏரிசேஷ்நாக் ஏரி
* சேஷ்நாக் ஏரிசேஷ்நாக் ஏரி

மேற்கோள்கள்
-----------

1. ↑  Raina, HS; KK Vass (May–June 2006). "Some biological features of a freshwater fairy shrimp, Branchinecta schantzi, Mackin, 1952 in the Northwestern Himalayas, India". *J. Indian Inst. Sci.* **86**: 287–291.. பார்த்த நாள்: 23 April 2012. 
[*தொடர்பிழந்த இணைப்பு*]
2. ↑  "Indian Mythology; Hindu Myrhology: Sheshnag". webonautics.com. பார்க்கப்பட்ட நாள் 2012-04-23.
3. ↑  "Sheshnag Lake". yahoo.com. Archived from the original on 2014-06-19. பார்க்கப்பட்ட நாள் 2012-04-23.
4. ↑  "Bhag-P 5.25.1". Archived from the original on 2012-03-20. பார்க்கப்பட்ட நாள் 2016-02-25.
5. ↑  "Fishes and Fisheries in high altitude lakes, Vishansar, Gadsar, Gangabal, Krishansar". Fao.org. பார்க்கப்பட்ட நாள் 1999. `{{cite web}}`: Check date values in: `|accessdate=` (help)
6. ↑  Petr, ed. by T. (1999). *Fish and fisheries at higher altitudes : Asia*. Rome: FAO. பக். 72. பன்னாட்டுத் தரப்புத்தக எண்:92-5-104309-4. .
7. ↑  "Pahalgam Sheshnag". cambaytours.com. பார்க்கப்பட்ட நாள் 2012-04-23.
8. ↑  "Travel to Sheshnag lake". travelomy.com. Archived from the original on 2013-01-16. பார்க்கப்பட்ட நாள் 2012-04-23.

வெளி இணைப்புகள்
---------------

*
ஒரு கோ-கோ ஆடுகளத்தின் (புலம்) திட்ட விளக்க படம்.
**கோ கோ** (*Kho kho*) ஓர் இந்திய விளையாட்டாகும். களத்தில் உள்ள 9 பேர்களையும் தொட்டு புறம் போக்குவதே எதிரணி ஆட்டக்காரரின் நோக்கமாகும். எதிரணி ஆட்டக்காரர் தொட்டு விடாமல் தப்பித்து ஓடுவது ஆட்டக்காரரின் நோக்கமாகும். இந்தியத் துணைக் கண்டத்தில் விளையாடப்படும் இரண்டு பாரம்பரிய விளையாட்டுகளில் கோகோ-வும் ஒன்றாகும். மற்றையது கபடி ஆகும். இந்தியத் துணைக்கண்டத்தைத் தவிர தென்னாப்பிரிக்காவில் உள்ள இந்திய சமூகத்தவராலும் இவ்விளையாட்டு விளையாடப்படுகிறது. சடுகுடு விளையாட்டைப் போன்றது எனினும் இது அதனிலும் வேறுபட்டது.

களத்தில் ஓர் அணியின் வீரர்கள் ஓர் வரிசையில்,அடுத்தடுத்தவர்கள் எதிர்திசையை நோக்கியவாறு அமர்ந்திருப்பர். எதிரணி இரண்டு அல்லது மூன்று வீரர்களை களத்தில் இறக்குவர்.அமர்ந்திருக்கும் அணியின் நோக்கம் எதிரணியின் போட்டியாளரை துரத்தி தொட்டு வெளியேற்றுவது ஆகும். ஆனால் அவர்கள் ஒரே திசையில்தான் ஓட வேண்டும்;அமர்ந்திருப்பவர்களுக்கிடையே *குறுக்கே* புக முடியாது.மாற்றாக ஓடும் எதிரணியினர் அவ்வாறு குறுக்கே செல்லலாம். துரத்துபவர்கள் வரிசையின் கடைசி வரை ஓடி அதன் பின்னரே மற்ற திசையில் ஓட முடியும்.துரத்தும் பணியை தனக்கு முதுகு காட்டி அமர்ந்து கொண்டிருக்கும் நபரிடம் மாற்றி விடலாம். அப்போது கோ என ஒலி எழுப்புவர்.இது துரத்துபவர் மாறுவதைக் குறிக்கும். எந்த அணி குறைந்த நேரத்தில் எதிரணியின் அனைத்து வீரர்களையும் வெளியேற்றுகிறார்களோ அவர்களே வெற்றி பெற்றவர்கள்.

விதிகள்
-------

* ஒவ்வொரு அணியும் 12 வீரர்கள் கொண்டிருக்கும், ஆனால் 9 வீரர்கள் மட்டுமே ஒரு போட்டியில் களம் காண முடியும்.
* ஒரு போட்டியில் இரண்டு ஆட்டங்களை கொண்டது. ஒரு ஆட்டம் ஓடுவது மற்றும் தொடுவது என ஒவ்வொன்றும் தலா 9 நிமிடங்கள் கொண்டது.

மேற்கோள்கள்
-----------

1. ↑  "Tripura KHO KHO Association @ Tripura4u". Archived from the original on 22 ஆகஸ்ட் 2011. பார்க்கப்பட்ட நாள் 28 March 2011. `{{cite web}}`: Check date values in: `|archive-date=` (help)
2. ↑  Peter A. Hastie (1 July 2010). *Student-Designed Games: Strategies for Promoting Creativity, Cooperation, and Skill Development*. Human Kinetics. பக். 52–. பன்னாட்டுத் தரப்புத்தக எண்:978-0-7360-8590-8.. பார்த்த நாள்: 7 March 2012.
3. ↑  *A trip through SA's indigenous games* பரணிடப்பட்டது 2018-10-21 at the வந்தவழி இயந்திரம். sowetanlive.co.za 14 March 2012.

வெளியிணைப்புகள்
---------------

* பரணிடப்பட்டது 2006-02-18 at the வந்தவழி இயந்திரம்
* பரணிடப்பட்டது 2009-09-23 at the வந்தவழி இயந்திரம்
**சையத் உசைன் சாகிர்** *(Syed Husain Zaheer)* ஒர் இந்திய  வேதியியலாளர் ஆவார். நாட்டின் பெரிய ஆராய்ச்சி மற்றும் வளர்ச்சி நிறுவனமான அறிவியல் மற்றும் தொழிலக ஆய்வு மன்றம்| அறிவியல் மற்றும் தொழிலக ஆய்வு மன்றத்தின்]] பொது இயக்குநராகவும் ஒர் அரசியல்வாதியாகவும் பணிபுரிந்தார். பொது இயக்குனராக பதவியேற்பதற்கு முன்னர் அந்நிறுவனத்தின் ஒரு பிரிவாக இயங்கிக் கொண்டிருந்த இந்திய வேதித்தொழில்நுட்ப நிறுவனத்தில் இயக்குனராகப் பணிபுரிந்தார். இப்பணிக்காலத்தில் அங்கு உயிர்வேதியியல் துறை  என்ற ஒரு புதிய பிரிவை ஏற்படுத்தினார். பணியிலிருந்து ஓய்வு பெற்ற பின்னர் கான்பூர், இந்தியத் தொழில்நுட்ப நிறுவனத்தின் ஆளுநர் குழுவின் தலைமைப் பொறுப்பு வகித்தார். இவருடைய அறிவியல் தொண்டை பாராட்டும் விதமாக, நாட்டின் மூன்றாவது உயரிய விருதான பத்ம பூசண் விருதை 1972 ஆம் ஆண்டு இந்திய அரசு இவருக்கு வழங்கி கௌரவித்தது

மேற்கோள்கள்
-----------

1. ↑  "About the Foundation". Zaheer Foundation. 2016. Archived from the original on ஏப்ரல் 8, 2016. பார்க்கப்பட்ட நாள் April 12, 2016. `{{cite web}}`: Check date values in: `|archive-date=` (help)
2. ↑  D. P. Burma (2011). *From Physiology and Chemistry to Biochemistry*. Pearson Education India. பக். 152–. பன்னாட்டுத் தரப்புத்தக எண்:978-81-317-3220-5. .
3. ↑  Prof. S P Mehrotra (10 November 2015). *The Fourth IIT: History of IIT Kanpur*. Penguin Books Limited. பக். 218–. பன்னாட்டுத் தரப்புத்தக எண்:978-93-5214-192-0. .
4. ↑  "Padma Awards" (PDF). Ministry of Home Affairs, Government of India. 2016. Archived from the original (PDF) on நவம்பர் 15, 2014. பார்க்கப்பட்ட நாள் January 3, 2016.
.
**வசுதேவர் தேவாலயம்** (*Basudev Devalaya*) இந்தியாவின் அசாம் மாநிலம் நல்பாரியில் உள்ள பலிகாரியா கிராமத்தில் அமைந்துள்ள ஒரு பழமையான இந்து கோவிலாகும். இக்கோவில் வசுதேவருக்காக அர்ப்பணிக்கப்பட்டுள்ளது. 1714-1744 ஆம் ஆண்டு காலத்தில் அகோம் மன்னர் சுதன்பா இக்கோவிலைக் கட்டினார்.

வரலாறு
------

வசுதேவர் தேவாலயத்தில் சுவாரசியமான ஒரு கதை இணைக்கப்பட்டுள்ளது. உள்ளூர் நாட்டுப்புறக் கதைகளின்படி, ஒருமுறை மீனவரின் மீன்பிடி வலை ஏழு நாட்களுக்கு செயமங்கல் பீல் எனப்படும் குளத்தில் சிக்கிக்கொண்டது. ஏழாவது நாளில், கடா ககர் என்ற உள்ளூர்வாசி, வசுதேவர் அந்த மீன்பிடி வலையிலிருந்து விடுபட விரும்புவதாகக் கனவு கண்டார். கனவு பற்றிய செய்தி அகோம் மன்னர் சுதன்பாவுக்கும் எட்டியது. உடனடியாக அந்த இடத்தில் இருந்த இரண்டு கற்களை அகற்ற அவர் முயன்றார். ஆனால், முயற்சி தோல்வியடைந்ததால் அங்கேயே வசுதேவருக்கு கோயிலைக் கட்டினார்.

மேற்கோள்கள்
-----------

1. 1 2  "About Basudev Devalaya". *Krishi Vigyan Kendra, Nalbari* (in ஆங்கிலம்). Archived from the original on 2020-04-09. பார்க்கப்பட்ட நாள் 1 September 2020.
2. ↑  "Historical places in Nalbari district". *Historical places - NALBARI-Zilla Parishad* (in ஆங்கிலம்). பார்க்கப்பட்ட நாள் 1 September 2020.`{{cite web}}`: CS1 maint: url-status (link)
[*தொடர்பிழந்த இணைப்பு*]
**இராசேந்திரா நினைவு மருத்துவ அறிவியல்  ஆராய்ச்சி நிறுவனம்** (*Rajendra Memorial Research Institute of Medical Science*) என்பது இந்தியாவின் பீகார், பாட்னா, அகம் குவான் என்ற இடத்தில் அமைந்துள்ள **மருத்துவ அறிவியல் ஆராய்ச்சி நிறுவனம்** ஆகும். இது புது தில்லியில் உள்ள இந்திய மருத்துவ ஆராய்ச்சி சபையின் நிரந்தர ஆராய்ச்சி நிறுவனம் மற்றும் இந்திய அரசின் சுகாதாரம் மற்றும் குடும்ப நல அமைச்சகத்தின் தன்னாட்சி அமைப்பாகும்.

அமைவிடம்
--------

இது பீகாரில் பட்னா நகரின் கிழக்குப் பகுதியில் அகம் குவான் என்ற இடத்தில் அமைந்துள்ளது. இந்நிறுவனம் ஒன்பது ஏக்கர் பரப்பளவில் அமைக்கப்பட்டுள்ளது.

ஆய்வு
-----

கலா-அசார், கறுப்புக் காய்ச்சல் மற்றும் டம்டம் காய்ச்சல் என்றும் அழைக்கப்படும் உள்ளுறுப்பு லீஷ்மேனியாசிஸின் பல்வேறு அம்சங்களில் ஆராய்ச்சியே இதன் முக்கிய திட்டம் ஆகும்.

வரலாறு
------

இந்நிறுவனத்திற்கு இந்தியக் குடியரசின் முதல் குடியரசுத் தலைவர் இராசேந்திர பிரசாத்தின் நினைவாகப் பெயரிடப்பட்டது. பீகாரில் மார்பு நோயால் பிரசாத் இறந்த பிறகு, இவரது பெயரின் நினைவாக மார்பு நோய்களில் கவனம் செலுத்தும் ஒரு நிறுவனம் நிறுவப்பட்டது. இதன் பின்னர் திசம்பர் 3, 1963-ல் இராசேந்திரா நினைவு மருத்துவ அறிவியல்  ஆராய்ச்சி நிறுவனம் நிறுவப்பட்டது.

அக்டோபர் 2008-ல், இராசேந்திரா நினைவு மருத்துவ அறிவியல்  ஆராய்ச்சி நிறுவனம் கல்கத்தா பல்கலைக்கழகத்துடன் புரிந்துணர்வு ஒப்பந்தம் ஒன்று செய்து கொண்டது. இதன் மூலம் இராசேந்திரா நினைவு மருத்துவ அறிவியல்  ஆராய்ச்சி நிறுவனத்தில் ஆய்வு மேற்கொள்ளும் மாணவர்களின் ஆய்வு வழிகாட்டியாகக் கல்கத்தா பல்கலைக்கழக பேராசிரியர்கள் செய்யப்படுவார்கள்.

இதன் மூலம், இப்போது பீகார் மாணவர்கள் பாட்னாவில் உள்ள இராசேந்திரா நினைவு மருத்துவ அறிவியல்  ஆராய்ச்சி நிறுவனத்தில் பணிபுரியும் போது கல்கத்தா பல்கலைக்கழகத்தின் கீழ் தங்கள் ஆராய்ச்சிப் பணிகளை மேற்கொள்ள விருப்பம் உள்ளது. உள்ளூர் மாணவர்கள் சிறந்த கல்வி நிறுவனங்களுக்காகக் கல்கத்தா அல்லது பிற இடங்களுக்குச் செல்வதைத் தடுக்க இது உதவும்.

சில தசாப்தங்களுக்கு முன்பு, தன்பாத்தின் நிலக்கரி சுரங்கத் தொழிலாளர்களுக்கு மருந்துகளைக் கண்டுபிடிப்பதில் இந்நிறுவனம் குறிப்பிட்ட பணியினை மேற்கொண்டது. மறைந்த மருத்துவர் கர்கிரத் சிங்கால் முன்னோடியாகக் கொண்ட, இந்த நிறுவனம் நிலக்கரி சுரங்கத் தொழிலாளர்களுக்கு ஏற்படும் நிமோகோனியோசிக்கு மருந்தைக் கண்டுபிடித்தது. இந்நோய் மூச்சுத்தடை நோய் போன்றது.

மேலும் பார்க்கவும்
------------------

* இந்தியாவில் கல்வி

மேற்கோள்கள்
-----------

1. ↑  "Rajendra Memorial Research Institute of Medical Sciences (RMRIMS), Patna". *www.indiascienceandtechnology.gov.in*. பார்க்கப்பட்ட நாள் 2023-07-09. `{{cite web}}`: Text "India Science, Technology & Innovation - ISTI Portal" ignored (help)

வெளி இணைப்புகள்
---------------

* அதிகாரப்பூர்வ இணையதளம்
* CU மருத்துவ நிறுவனத்துடன் இணைந்துள்ளது

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI

 |
| தேசிய | 
* அமெரிக்க ஐக்கிய நாடுகள்

 |
**ஜெப்ரி ரைட்** (ஆங்கில மொழி: *Jeffrey Wright*) (பிறப்பு: திசம்பர் 7, 1965) என்பவர் அமெரிக்க நாட்டு நடிகர் ஆவார். இவரது நடிப்புத்திறனுக்காக டோனி, கோல்டன் குளோப் விருது மற்றும் எம்மி விருதுகளை வென்றுள்ளார். இவர் 1990 ஆம் ஆண்டு முதல் ஜேம்ஸ் பாண்ட் படங்களாக கேசினோ ராயல் (2006), நோ டைம் டு டை (2021) போன்ற பல திரைப்படங்களில் மற்றும் எச்பிஓ தொலைக்காட்சித் தொடரான வெஸ்ட்வொர்ல்டு (2016) என்ற தொடரிலும் நடித்துள்ளார்.

2021 ஆம் ஆண்டு முதல் மார்வெல் திரைப் பிரபஞ்ச இயங்குபடத் தொடரான வாட் இப்...? இல் 'வாட்சர்' என்ற கதாபாத்திரத்திலும், 2022 ஆம் ஆண்டில் டிசி வரைகதை மீநாயகன் திரைப்படமான தி பேட்மேன் என்ற படத்திலும் நடித்துள்ளார்.

மேற்கோள்கள்
-----------

1. ↑  Meza, Ed; Siegel, Tatiana (January 2, 2008). "'Bell' man takes on Bond". *Variety*. .
2. ↑  Welk, Brian (July 20, 2019). "Jeffrey Wright to Play The Watcher in Marvel's 'What If...?' Animated Series". *TheWrap*. பார்க்கப்பட்ட நாள் October 27, 2021.`{{cite web}}`: CS1 maint: url-status (link)

வெளியிணைப்புகள்
---------------

* ஐ.எம்.டி.பி இணையத்தளத்தில் Jeffrey Wright
**கோடகனாறு அணை** (*Kodaganar Dam*), **அழகாபுரி அணை** என்றும் அழைக்கப்படுகிறது. இது இந்தியாவின் தமிழ்நாடு மாநிலத்தில் திண்டுக்கல் மாவட்டம், வேடசந்தூர் அருகே உள்ள அழகாபுரி கிராமத்தில் ஓடும் கோடகனாறு ஆற்றின் மீது கட்டப்பட்ட ஒரு பாசன அணையாகும். 1977ஆம் ஆண்டு முதன்முதலில் கட்டப்பட்ட அணையானது 1977ஆம் ஆண்டு இடிந்து விழுந்தது. பின்னர் அணை முழுமையாகப் புனரமைக்கப்பட்டு 1994-ல் திறக்கப்பட்டது.

இது திண்டுக்கல் மாவட்டம் மற்றும் கரூர் மாவட்டத்தின் சில வறண்ட பகுதிகளுக்கு கோடகனாறு ஆற்றின் குறுக்கே சிறு கால்வாய்கள் மூலம் கரூர் அருகே காவிரி ஆற்றில் சேரும் வரை பாசனம் செய்கிறது.

கட்டுமானம்
----------

கோடகனாறு அணை 1977-ல் மண் புவியீர்ப்பு மற்றும் கொத்து அணையாகக் கட்டப்பட்டது. இதில் 3.05 மீ அகலம் கொண்ட ஐந்து செங்குத்து தூக்கக்கூடிய நீர் அடைப்பான்கள் உள்ளன. அணையானது அடித்தளத்திலிருந்து 15.75 மீ உயரத்தில் ஆற்றுப் படுகையிலிருந்து 11.45 மீ உயரத்தில் உள்ளது. அணையின் முழு நீர்த்தேக்க மட்டத்தில் சேமிப்பு கொள்ளளவு 12.3 மில்லியன் கன மீட்டராகும். இந்நேரத்தில் வெளியேற்றப்படும் நீரின் அளவானது ஒரு நொடிக்கு 1275 கன மீட்டராக உள்ளது. அதிகபட்ச நீர் மட்டத்திற்கு மேல் 2.5 மீ உயரத்திற்குப் பாதுகாப்பு பலகை பொருத்தப்பட்டுள்ளது.

அணை பாதிப்பு
------------

மேற்குத் தொடர்ச்சி மலையில் 1978-ம் ஆண்டு கொடைக்கானல் பகுதியில் பெய்த கனமழையைத் தொடர்ந்து, வெள்ளம் பெருக்கெடுத்து ஓடியதால் வெள்ளப்பெருக்கு ஏற்பட்டது. அணையின் கீழ்நிலை சரிவுகளில் பாய்ந்த தண்ணீர் பல்வேறு பகுதிகளில் அணையை உடைத்தது. கூடுதலாக, அடித்தளம் வலுவாக இருந்தபோதிலும், இக்காலத்தில் ஒரு நிலநடுக்கமும் பதிவு செய்யப்பட்டது. வெள்ளத்தின் போது நீர் அடைப்பான்கள் உடனடியாக இயக்கப்பட்டன. ஊழியர்கள் இந்த அடைப்பான்களை ஓரளவு மட்டுமே தூக்க முடியும். மின்சாரம் இல்லாததால் காரணத்தினாலும் மின்னாக்கி செயல்பாடு இல்லாததால் தண்ணீ அடைப்பான்கள் திறக்க இயலவில்லை. இதனால் ஊழியர்கள் கைமுறையாக அடைப்பான்களை இயக்க முடிவு செய்தனர். எவ்வளவோ முயற்சிகள் செய்தும், முடியவில்லை. எனவே இறுதியாகத் தண்ணீர் அணையைத் தாண்டியது. அடுக்கை ஒன்றை நீர் அரித்துக்கொண்டிருந்ததால், பின்புற சரிவுகளில் தண்ணீர் கொட்டியது. 20 மீ முதல் 200 மீ வரையிலான பகுதியில் அணை உடைய ஆரம்பித்தது. அணை முழுவதும் நிரம்பி உடைந்தது போல் காட்சியளித்தது. அணையின் கீழ்ப்பகுதியில் வெள்ளப்பெருக்கு ஏற்பட்டது. இதனால் மதுரை மாவட்டம் மற்றும் திருச்சிராப்பள்ளி மாவட்டத்தின் ஒரு பகுதியான அணை, இன்றைய அரவக்குறிச்சி வட்டத்தில் உயிரிழப்பு நிகழ்ந்தன.

புனரமைப்பு
----------

அணை முழுமையாக 1990களின் நடுப்பகுதியில் புனரமைக்கப்பட்டு 12.75 மீட்டர் உயரத்துடன் மீண்டும் திறக்கப்பட்டது.

மேற்கோள்கள்
-----------

1. ↑  "41.2 History of Dam Failures" (PDF). *Nptel.ac.in*. பார்க்கப்பட்ட நாள் 14 August 2018.
2. ↑  "Dams in Tamil Nadu". *India-wris.nrsc.gov.in*. Archived from the original on 24 ஆகஸ்ட் 2017. பார்க்கப்பட்ட நாள் 14 August 2018. `{{cite web}}`: Check date values in: `|archive-date=` (help)
3. ↑  "DAM BREAK ANALYSIS USING MIKE11 FOR LOWER NAGAVALI DAM AND RUKURA DAM" (PDF). *Ethesis.nitrkl.ac.in*. பார்க்கப்பட்ட நாள் 14 August 2018.
**ஜெர்மி ஸ்காட் ஜூக்கர்** (ஆங்கில மொழி: *Jeremy Scott Zucker*; பிறப்பு: மார்ச் 3, 1996) ஒரு அமெரிக்க பாடகர் மற்றும் பாடலாசிரியர், அவருடைய "கோமேத்ரு", "யூ வேர் குட் டு மீ" மற்றும் "ஆல் தி கிட்ஸ் ஆர் டிப்ரஸ்" ஆகிய பாடல்களுக்கு மிகவும் பிரபலமானவர். அவர் முதன்முதலில் 2015 இல் இசையை வெளியிடத் தொடங்கியதிலிருந்து, ஜூக்கர் பல EP களையும் இரண்டு முழு நீள ஆல்பங்களையும் வெளியிட்டார், *லவ் இஸ் நாட் டையிங்* (2020) *மற்றும் க்ரஷர்* (2021).

சுயசரிதை
--------

முதலில் நியூ செர்சி, ஜுக்கர் தனது பெற்றோர் மற்றும் இரண்டு மூத்த சகோதரர்களுடன் ஒரு இசைக் குடும்பத்தில் வளர்ந்தார். ராமபோ உயர்நிலைப் பள்ளியில் மாணவராக இருந்தபோது, அவர் தனது படுக்கையறையில் இசையமைக்கத் தொடங்கினார், பின்னர் "ஃபோர்ஷாடோஸ்" என்ற இசைக்குழுவில் சேர்ந்தார். அவர் எழுதிய முதல் பாடல், உண்மையில் அவரது சகோதரனின் உயரங்களைப் பற்றிய பயத்தைப் பற்றியது. உயர்நிலைப் பள்ளியில் பட்டம் பெற்ற பிறகு, அவர் கொலராடோ கல்லூரி பயின்றார், அங்கு அவர் 2018 இல் மூலக்கூறு உயிரியலில் பட்டம் பெற்றார். சொந்தமாக இசையைத் தயாரிப்பதற்கு முன், அவரது முதல் வேலை ஸ்னோபோர்டு பயிற்றுவிப்பாளராக இருந்தது.

டிஸ்கோகிராபி
------------

* *Beach Island* (2015)
* *Breathe* (2015)
* *Motions* (2017)
* *Idle* (2017)
* *Stripped.* (2018)
* *Glisten* (2018)
* *Summer* (2018)
* *Brent* (உடன் செல்சியா கட்லர்) (2019)
* *Brent II* (உடன் செல்சியா கட்லர்) (2021)

குறிப்புகள்
-----------

1. ↑  "Jeremy Zucker Biography". *Concerty.com*.
2. ↑  "Get to Know 'All the Kids Are Depressed' Singer Jeremy Zucker: Watch". *Billboard* (in ஆங்கிலம்). பார்க்கப்பட்ட நாள் 2021-01-22.
3. ↑  *Breathe* (in ஆங்கிலம்), பார்க்கப்பட்ட நாள் 2020-10-21
4. ↑  "Premiere: Jeremy Zucker's "comethru" Is an Ode to His Transitional Summer". *Complex*.
5. ↑  August, Jimmy (2020-02-27). "JEREMY ZUCKER RETURNS WITH NEW SONG "always, i'll care" | RadioFacts". *Radiofacts* (in அமெரிக்க ஆங்கிலம்). பார்க்கப்பட்ட நாள் 2020-03-09.

புற இணைப்புகள்
--------------

* jeremyzuckermusic.com
* இணையத் திரைப்பட தரவுத்தளத்தில் ஜெர்மி ஜுக்கர்
**சோனாலி சக்கரவர்த்தி பானர்ஜி** (*Sonali Chakravarti Banerjee*) ஓர் இந்திய கல்வியாளர் ஆவார். இவர் தற்போது கொல்கத்தா பல்கலைக்கழகத்தின் துணைவேந்தராக உள்ளார்.

சுயசரிதை
--------

பானர்ஜி, கொல்கத்தாவின் மாநிலக் கல்லூரியில் இளங்கலை படிப்பை முடித்தார் பின்னர், கல்கத்தா பல்கலைக்கழகத்தில் முதுகலையையும் முனைவர் பட்டத்தையும் பெற்றார். ஆகஸ்ட் 2017இல், கொல்கத்தா பல்கலைக்கழகத்தின் துணைவேந்தராக நியமிக்கப்பட்டார். அப்போதைய துணைவேந்தர் சுரஞ்சன் தாஸ் ஜாதவ்பூர் பல்கலைக்கழகத்திற்கு மாற்றப்பட்டார்.

பெங்காலி கவிஞர் நரேந்திரநாத் சக்கரவர்த்தியின் மகளான இவர் மேற்கு வங்காள முதல்வரின் தலைமை ஆலோசகராக பணியாற்றும் அலபன் பந்தோபாத்யாய் என்பவரை மணந்தார்.

மேற்கோள்கள்
-----------

1. ↑  "Vice-Chancellors". *www.caluniv.ac.in*. University of Calcutta. Archived from the original on 20 ஏப்ரல் 2019. பார்க்கப்பட்ட நாள் 4 May 2019. `{{cite web}}`: Check date values in: `|archive-date=` (help)
2. ↑  "SCB" (PDF). Archived from the original (PDF) on 4 மே 2019. பார்க்கப்பட்ட நாள் 4 May 2019.
3. ↑  "Interim VC at CU, again" (in en). *The Telegraph (india)*.. பார்த்த நாள்: 4 May 2019.
**கோபனாரி** என்பது தமிழ்நாட்டின், கோயம்புத்தூர் மாவட்டத்தில் உள்ள காரமடை வட்டாரத்தில் கேரள எல்லையில் அமைந்துள்ள ஒரு மலைக் கிராமமாகும். இந்தக் கிராமத்தில் மொத்தம் 100 குடும்பங்களைச் சேர்ந்த இருளர் இன மக்கள் வாழ்கின்றனர்.

தொழில்
------

இந்த மக்கள் ஆடு, மாடு மேய்ப்பது மற்றும் தோட்ட வேலைக்குப் போவாது முதன்மையான தொழில் ஆகும். அண்மைக்காலமாக இந்த கிராமப் பெண்கள் சுய உதவிக்குழுக்களை ஏற்படுத்திக்கொண்டு அதன்மூலம் காடுகளில் உள்ள புளிய மரங்களை வனத்துறையிடம் குத்தகைக்கு எடுத்துப் புளியங்காய் பறித்து விற்பனை செய்தார்கள். மேலும் சுற்றுப்பகுதியில் உள்ள காடுகளில் உள்ள உசிலா மரம் எனப் பேச்சுவழக்கில் சொல்லப்படும் ஊஞ்ச மர இலைகளைப் பறித்துவந்து, அந்த இலைகளைக் காயவைத்து, அரப்புத் தூள் தயாரித்து விற்பனை செய்கிறார்கள்.

மேற்கோள்கள்
-----------

1. ↑  "கோபனாரி டூ டெல்லி: அசத்தும் பழங்குடிப் பெண்கள்". *செய்தி*. தி இந்து. 8 மார்ச் 2015. பார்க்கப்பட்ட நாள் 1 ஆகத்து 2017. `{{cite web}}`: Check date values in: `|date=` (help)
2. ↑  கா. சு. வேலாயுதன் (30 சூலை 2017). "அரப்புத் துளிர்களால் சுடர்விடும் பழங்குடியினப் பெண்கள்!". *கட்டுரை*. தி இந்து. பார்க்கப்பட்ட நாள் 1 ஆகத்து 2017.
பிரியதர்சி"பிரியதர்சி", அசோகரின் மரியாதைக்குரிய அடைமொழி, பிராமி எழுத்துக்களில், பராபர் குகைகளில்.அசோகரின் லும்பினி சிறு தூண் கல்வெட்டுகளில் பியதர்சி.
*பியரிதர்சி* அல்லது *தேவனாம்பிரியா* ("ராஜா பியரிதர்சி") என்ற பெயரில் உள்ள ஆணைகள்:  
: அசோகரின் பெரும் பாறைக் கல்வெட்டுக்கள்  
: அசோகரின் பெரிய தூண் கல்வெட்டுக்கள்
**பிரியதர்சி** (*Priyadasi,* மேலும் *Piyadasi* அல்லது *Priyadarshi* ( பிராமி : 𑀧𑀺𑀬𑀤𑀲𑀺 *piyadasi,* கரோஷ்டி : 𐡐𐡓𐡉𐡃𐡓𐡔 *Prydrš),* என்பது பண்டைய இந்தியத் துணைக்கண்ட மன்னரின் பெயர். அல்லது ஒரு மரியாதைக்குரிய அடைமொழி ஆகும். இதன் பொருள் "மற்றவர்களை கருணையுடன் பார்ப்பவர்", "மனிதாபிமானி", "நட்புடன் பார்ப்பார்ப்பவர்".

"பிரியதர்சி" என்ற பட்டமானது அசோகரின் பெரும் பாறைக் கல்வெட்டுக்கள் அல்லது அசோகரின் பெரிய தூண் கல்வெட்டுக்கள் என அறியப்படும் பண்டைய கல்வெட்டுகளில் மீண்டும் மீண்டும் காணப்படுகிறது. இது பொதுவாக *"தேவனாம்பிரியா"* ("கடவுள்களுக்கு பிரியமானவர்") என்ற பட்டத்துடன் "தேவனாம்பிரியா பிரியதாசி" என்று பயன்படுத்தப்படுத்தப்பட்டுள்ளது. சில கல்வெட்டுகளில் "ராஜன் பிரியதர்சி" என்ற பட்டம் பயன்படுத்தப்பட்டுள்ளது. மேலும் இது காந்தார இருமொழிக் கல்வெட்டில் ( கி.மு. 260), கிரேக்க மொழியிலும், கல்வெட்டுப் பிரகடனத்தில் βασι[λ]εὺς Πιοδασσης ( "பசிலெயசு Piodassēs") என்று குறிப்பிடுகிறது. மேலும் அதே கல்வெட்டில், அராமேய மொழியில் "எங்கள் அரசன் ராஜா பிரியதர்சி" ( காரோஷ்டி : 𐡐𐡓𐡉𐡃𐡓𐡔, நவீன எபிரேய: פרידארש‎ pryd’rš) என்று குறிப்பிடப்பட்டுள்ளது.

கிறிஸ்டோபர் பெக்வித்தால், "பிரியதர்சி" என்பது ஒரு ஆரம்பகால இந்தியத் துணைக்கண்ட மன்னரின் இயற்பெயராக இருக்கலாம் எனப்பட்டது. பெரும் பாறைக் கல்வெட்டுகள் அல்லது பெரிய தூண் கல்வெட்டுகளை வெட்டுவித்தவர், அவர் சந்திரகுப்த மௌரியரின் மகன் என்று அடையாளம் காட்டப்பட்டார். இல்லையெனில் கிரேக்க மூலத்தில் அமிடோக்ரேட்ஸ் என்று அறியப்பட்டார்.

பிரின்ஸ்செப் முதலில் பிரியதார்சியை இலங்கையின் மன்னன் தேவநம்பிய தீசன் என்று அடையாளம் கொண்டார். இருப்பினும், 1837 ஆம் ஆண்டில், ஜோர்ஜ் டேனர் இலங்கையில் கண்டுபிடித்த கையெழுத்துப் பிரதிகளைக் கொண்டு ( தீபவம்சம் அல்லது "தீவின் வரலாறு" ) அதன் வழியாக ஆரம்பகால மௌரிய வம்சத்துடன் பியதர்சியை தொடர்புபடுத்தினார்:

இந்த பிரியதர்சி, ஒரு மௌரியர் என்பதால், பௌத்த தரவுகளின்படி அசோகராக இருக்கலாம் என்று கருதப்பட்டது. *தீபவம்சத்தில்*, உள்ள தொடர்புகள் காரணமாக "பிரியதர்சி" என்ற பட்டத்தை இந்திய பேரரசர் அசோகர் (கி.மு. 269-233) தனது கல்வெட்டுகளில் பயன்படுத்தியதாக கருதப்படுகிறது.

கல்வெட்டுகளில், "பிரியதர்சி" என்ற பட்டமானது பெரும்பாலும் தேவனாம்பிரியா "("கடவுளுக்கு பிரியமானவர்") என்ற பட்டத்துடன் தொடர்புடையது. தனித்தனியாக மஸ்கியில் கண்டுபிடிக்கப்பட்ட அசோகரின் சிறு பாறைக் கல்வெட்டுக்கள் உள்ளதைப் போல, "தேவனம்பிரியா" என்ற பட்டமானது "அசோகா" என்ற பெயருடன் காணப்படுவது, அசோகரை தேவநாம்ப்ரியாவுடன் தொடர்புபடுத்தியது.

குறிப்புகள்
-----------

1. 1 2 3 4  Beckwith, Christopher I. (2017) (in en). *Greek Buddha: Pyrrho's Encounter with Early Buddhism in Central Asia*. Princeton University Press. பக். 235–240. பன்னாட்டுத் தரப்புத்தக எண்:978-0-691-17632-1. .
2. 1 2 3   (in en) *The Cambridge Shorter History of India*. CUP Archive. பக். 42. .
3. ↑   *Asokan studies*. பக். 113. .
4. ↑   (in en) *Ashoka*. Penguin UK. பக். 13. .
இந்து தொன்மவியலின் அடிப்படையில் **சோம பானம்** (சமஸ்கிருதம்: सोम, சோமா) என்பது ஆரியர்கள் அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.

சந்திரக்கடவுளாகிய சோமன் வருகின்ற நள்ளிரவில் இந்த பானம் தயாரிக்கப்படுவதாகவும், இந்த பானத்தினை தயாரிக்க பயன்படும் தாவரம் சோம தாவரம் என்றுள்ளதாலும் இந்த பானம் *சோம பானம்* என்று அழைக்கப்படுகிறது. இந்த பானம் அமரத்துவத்தை தர வல்லதாகவும், மயக்கம் தர வல்லதாகவும் சித்தரிக்கப்படுகிறது.

தயாரிப்பு முறை
--------------

இந்த சோம பானத்தினை தயாரிக்கின்ற முறைகள் பற்றி சாம வேதத்தில் குறிப்புகள் காணப்படுகின்றன. ரிக்வேதம் 9ஆம் அத்தியாயம் முழுமையும், மற்ற அத்தியாயங்களில் நூற்றுக்கணக்கான செய்யுட்களிலும் சோம பானம் தயாரிக்கும் முறை குறிப்பிடப்பட்டுள்ளது. உயர்ந்த மலைகளில் வளரும் சோமக்கொடிகளை பறித்து மரப்பாத்திரத்தில் வைத்து மரக்கட்டைகளால் இடித்து தூளாக்கப்பட்டு, நிழலில் உலர்த்தி, நீரில் கரைத்து கம்பளித்துணியில் வடிகட்டி, தேன், பால் அல்லது தயிருடன் கலந்து மரப்பாத்திரங்களிலும், உலேகப்பாத்திரங்களிலும் கலசங்களிலும் பாதுகாத்து வைக்க வேண்டும். இது மிகச்சுவையாகவும், மயக்கம் தரும் ஒரு வகை பானம். "சோம பானம் அருந்தி நாங்கள் அமரர் ஆனோம்" என்று ரிக்வேதம் 8-48-3ல் குறிப்பிடப்பட்டுள்ளது. சோம பானம் தயாரிக்கப்படும் சோமக் கொடியை சந்திரனுடன் (சோமன்) இணைத்து சொல்லப் படுகிறது. சோமக்கொடிகள் சந்திரனைப் போலவே வளர்பிறை காலத்தில் சிறிது சறிதாக வளர்ந்து பெளர்ணமி அன்று நீண்டு வளர்ந்து முழு வளர்ச்சி அடைகிறது. தேய் பிறை காலத்தில் சோமக்கொடி சிறிது சிறிதாக செடியின் உயரம் குன்றி அமாவாசை அன்று மிகச் சிறிதாகி விடுகிறது. வேறு எந்த தாவரமும் சோமக் கொடிகள் போன்று இவ்வாறு வளர்பிறை மற்றும் தேய்பிறையின் போது மாற்றம் பெறுவதில்லை.

சிறப்புகள்
----------

சோமபானம் தெய்வபூசைக்கு மிக முக்கியமான பூசைப் பொருள் ஆகும். இந்திரன், அக்னி, வருணன் போன்ற தேவர்களை சோமபானத்தை பருக வேண்டினர். சோமபானத்தை தேவர்களுக்கு படைத்த பின்பு தான் தாம் பருகுவர். தமது தேவர்களை மகிழ்விக்க சோமபானம் வலிமையான ஒன்று. சோமயாகத்தின் போது சோம பானத்தை பருக சிறப்பு விதிகள் உண்டு. மாலை வேளைகளில் அரசர்களும், அரசப்பிரதானிகளும் சோமபானம் அருந்துவர். போரின்போது படைத்தலைவர்கள், அணித்தலைவர்கள் சோம பானம் அருந்தி போர் செய்வார்கள். சோமத்தில் பாலும் தேனும் கலந்து ’சோமரசம்’ தயாரிக்கப்படுகிறது. வேதனையை மறக்கும், உடலுக்கு புத்துணர்ச்சி உண்டாக்கும். அதனால் முனிவர்கள் வேள்விகளின் போதும், படைத்தலைவர்கள், வீரர்கள் போரின் போதும் உடல் தளர்ச்சி அடையாமல் தொடர்ந்து சுறுசுறுப்பாகவும், மனவுறுதியுடன் செயல்பட உதவுகிறது. மேலும் உடலுக்கு குளிர்ச்சி தருவதுடன், நரம்புகளுக்கு புத்துணர்ச்சி அளிக்கிறது.

ரிக்வேத கால முனிவர்கள் சோமபானத்தை பலவாறு சிறப்பித்து மந்திரங்கள் இயற்றியுள்ளனர். கண்வ முனிவரின் மகன் குசூதி என்ற முனிவர் இந்திரனுக்கு விருப்பமான சோம பானத்தைக் குறிப்பிடுகிறார் (ரிக்வேதம் 8-71-7 & 8). சோமத்தை பற்றி அதிக சூக்தங்கள் செய்தவர் காசியப அசித் தேவல் (ரிக்வேதம் 9-5-1). சோமம் குறித்த துதிப்பாடல்கள் மூன்று பாதங்கள் கொண்ட காயத்ரி சந்தத்தில்தான் உள்ளது. ரிக்வேதம் 9வது மண்டலத்தில் 114 சூக்தங்களில் சோமத்தின் பெருமை பாடப்பட்டுள்ளது.

ஆதாரம்
------

1. ↑

* "Hinduism". Archived from the original on 21 ஜூன் 2023. `{{cite web}}`: Check date values in: `|archivedate=` (help)
* ரிக்வேதம், மூன்று தொகுதிகள், அலைகள் வெளீட்டகம், சென்னை
* ரிக்வேத கால ஆரியர்கள், இராகுல சாங்கிருத்தியன், அலைகள் வெளீட்டகம், சென்னை
**கஜேந்திரா** (*Gajendra*) திரைப்படம் 2004-ஆம் ஆண்டு வெளியான ஓர் இந்தியத் தமிழ் அதிரடித் திரைப்படமாகும். இத்திரைப்படத்தை சுரேஷ் கிருஷ்ணா இயக்கினார். இத்திரைப்படத்தில் விஜயகாந்த், பிலோரா, லயா, சரத் பாபு, நவாப் ஷா, சீதா, ராஜீவ், ராதா ரவி மற்றும் பலர் நடித்துள்ளனர். ***சிம்ஹத்ரி*** என்ற தெலுங்கு படத்தை தழுவி எடுக்கப்பட்டது. பின்னர், ***ரிட்டர்ன் ஆப் குதா கவாஹ்*** என்ற பெயரில் இந்தி மொழியில் டப்பிங் செய்யப்பட்டு வெளிவந்தது.

நடிகர்கள்
---------

* விஜயகாந்த் - கஜேந்திரா / ஆந்திரா கஜா
* பிலோரா - கஸ்தூரி
* லயா - இந்து
* சரத் பாபு - அழகர்சாமி / அழகர் அய்யா
* நவாப் ஷா - ராணா
* சீதா - மகாலக்ஷ்மி
* ராஜீவ் - அரவிந்த்
* ராதா ரவி - ACP சௌகத் அலி
* ரமேஷ் கண்ணா - பழனியப்பன்
* வினு சக்ரவர்த்தி - பீதாம்பரம்
* நிழல்கள் ரவி
* மகாநதி ஷங்கர்
* எம்.எஸ். பாஸ்கர்
* ராஜ் கபூர்
* லாவண்யா

கதைச்சுருக்கம்
--------------

அனாதையான கஜேந்திராவை (விஜயகாந்த்) அழகர்சாமி (சரத் பாபு) தத்தெடுத்து தனது மகன் போல் வளர்த்து வருகிறார். அழகர்சாமியின் பேத்தி கஸ்தூரி, கஜேந்திரா மீது காதல் வயப்படுகிறாள். ஆனால் கஜேந்தராவோ, மனநலம் பாதிக்கப்பட்ட பெண்ணான இந்துவை பராமரித்துக்கொள்கிறார்.

இந்நிலையில், கஜேந்திரா மீதிருக்கும் கஸ்தூரியின் காதல் பற்றி அழகர்சாமிக்கு தெரியவந்து, அவர்களுக்கு மனமுவந்து திருமணம் செய்துவைக்க முடிவெடுக்கிறார். அதனால், அதிகாரபூர்வமாக கஜேந்திரினை தத்து எடுத்துக்கொள்ள முடிவுசெய்கிறார் அழகர்சாமி. அப்போது, இந்துவும் கஜேந்திராவும் உடன் இருப்பதை தவறாக புரிந்து கொண்ட அழகர்சாமி திருமணத்தை நிறுத்திவிடுகிறார்.

இசை
---

இந்த திரைப்படத்தின் இசையமைப்பாளர் தேவா (இசையமைப்பாளர்) ஆவார். இப்படத்தில் இருக்கும் 5 பாடல்களுக்கும் வரிகள் எழுதியது கபிலன் மற்றும் பா.விஜய்.

| வரிசை
எண் | பாடல் | பாடகர்கள் | நீளம் | வரிகள் |
| --- | --- | --- | --- | --- |
| 1 | கஜா வராண்டா | ஸ்ரீ ராம் | 5:22 | கபிலன் |
| 2 | உன்னை பார்த்த | எஸ்.பி.பி.சரண், சர்மிளா | 4:38 | பா.விஜய் |
| 3 | எறும்பு ஒன்னு | காரத்திக், அனுராதா ஸ்ரீராம் | 4:39 | பா.விஜய் |
| 4 | அம்மாவும் நானே | ஸ்ரீனிவாஸ் | 4:43 | பா.விஜய் |
| 5 | ஊருக்கு | தேவா | 5:13 | பா.விஜய் |

தயாரிப்பு
---------

ராமேஸ்வரம், புஷ்கரனி, திருச்சந்தூர், வைசாக், சென்னை மற்றும் ஹைதெராபாத் போன்ற ஊர்களில் இப்படம் எடுக்கப்பட்டது. இப்படத்தில் மொத்தம் 5 சண்டை காட்சிகளை அமைத்துள்ளார் ராக்கி ராஜேஷ். தலக்கோணத்தில் நடக்கும் சண்டை காட்சியை படமாக்க 15 நாட்கள் தேவைப்பட்டது. கோதாவரி நதியின் அருகில் நடக்கும் சண்டை காட்சியை எடுக்க 5 நாட்கள் தேவைப்பட்டது. இந்த சண்டை காட்சியை படமாக்கும் பொழுது சண்டை குழுவை சேர்ந்த நபர் ஒருவர் தண்ணீரில் முழ்கி இறந்தார்.

வரவேற்பு
--------

இன்டியா கிளிட்ஸ் என்ற இணையத்தளம், ***இப்படம் சரியாக மறு ஆக்கம் செய்யவில்லை*** என்றும்,சிஃபி.காம் என்ற இணையத்தளம் ***நேர விரையம்*** என்றும் விமர்சனம் செய்தன. []

மேற்கோள்கள்
-----------

1. 
2. பரணிடப்பட்டது 2018-06-29 at the வந்தவழி இயந்திரம்
3. 
4. பரணிடப்பட்டது 2013-10-30 at the வந்தவழி இயந்திரம்
5. பரணிடப்பட்டது 2004-12-01 at the வந்தவழி இயந்திரம்
6. 
7.
மொழியியல் உருவியத்தில், **எழுவாய்-பயனிலை-செயப்படுபொருள்** என்பது ஒரு வகை வாக்கிய அமைப்பைக் குறிக்கும். இந்த வாக்கிய அமைப்பில் எழுவாய் முதலாவதாகவும், பயனிலை இரண்டாவதாகவும் செயப்படுபொருள் மூன்றாவதாகவும் அமையும். *முருகன் போகிறான் வீட்டுக்கு* என்ற வடிவம் இத்தகைய அமைப்பில் உள்ளது.

பேசுகின்றவர்களின் எண்ணிக்கை அடிப்படையில் பார்க்கும்போது உலகின் மிகப் பொதுவாகக் காணப்படுவது எ.ப.செ ஒழுங்கே. அதேவேளை அறியப்பட்ட மொழிகளுள் இரண்டாவது அதிகமான மொழிகளில் பயன்படுவதும் இந்த ஒழுங்கே. எ.ப.செவும், எ.செ.பவும் சேர்ந்து உலகின் 75% மொழிகளை உள்ளடக்குகின்றன. எ.ப.செ ஒழுங்கே கிரியோல் மொழிகளில் பொதுவாகக் காணப்படுகிறது. இது, மனித உளவியலுக்கு முதன் முதலில் வெளிப்படையாகத் தெரிவது எ.ப.செ ஒழுங்காக இருக்கக்கூடும் என்பதைக் காட்டுகிறது.

எ.ப.செ மொழிகள்
--------------


| சொல்ஒழுங்கு | தமிழ்ஒப்புமை | மொழிகளின்வீதம் | எ.காமொழிகள் |
| --- | --- | --- | --- |
| எ.செ.ப | "அனுமன் சீதையை கண்டான்." | 45% | 45  | பஷ்தூ, இலத்தீன், சப்பானியம், ஆப்பிரிக்கானாசு |
| எ.ப.செ | "அனுமன் கண்டான் சீதையை." | 42% | 42  | ஆங்கிலம், அவுசா, மாண்டரின், உருசியம் |
| ப.எ.செ | "கண்டான் அனுமன் சீதையை." | 9% | 9  | விவிலிய எபிரேயம், ஐரியம், பிலிப்பினோ, துவாரெக் |
| ப.செ.எ | "கண்டான் சீதையை அனுமன்." | 3% | 3  | மலகாசி, பவுரே |
| செ.ப.எ | "சீதையை கண்டான் அனுமன்." | 1% | 1  | அப்பாலை?, இக்சுக்காரியானா? |
| செ.எ.ப | "சீதையை அனுமன் கண்டான்." | 0% |  | வராவோ |

உலக மொழிகளிலுள்ள சொல் ஒழுங்கின் அலையெண் பரம்பல்  
1980ல் ரஸ்செல் எஸ். தொம்லின் என்பவரால் அளவிடப்பட்டது.

அல்பேனியம், அரபு, அசிரியம், பெர்பர், பல்கேரியம், சீனம், ஆங்கிலம், எசுத்தோனியம், பிலிப்பினோ, பின்னியம், பிரெஞ்சு, குர்டியம், லுகண்டா, கிரேக்கம், அவுசா, நவீன எபிரேய, இத்தாலியம், ஜாவனியம், காசுமீரி, கெமர், லத்வியம், மசிடோனியம், போலியம், கசுபியம், போர்த்துக்கேயம், குயிச், உரோமானியம், ரொட்டுமன், உருசியம், செர்போ குரோசியம், எசுப்பானியம், சுவாகிலி, தாய், வியட்நாமியம், யொருபா, சூலு போன்றவை எ.ப.செ மொழிகள் எனக்கொள்ளப்படும் மொழிகளுள் அடங்குகின்றன.

இவற்றையும் பார்க்கவும்
----------------------

* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-எழுவாய்-பயனிலை (செ.எ.ப)
* செயப்படுபொருள்-பயனிலை-எழுவாய் (செ.ப.எ)

மேற்கோள்கள்
-----------

1. ↑  David Crystal (1997). *The Cambridge Encyclopedia of Language* (2nd ). Cambridge: Cambridge University Press. பன்னாட்டுத் தரப்புத்தக எண்:0-521-55967-7. .
2. ↑  Diamond, Jared. *The Rise and Fall of the Third Chimpanzee*. p. 143
3. ↑  Introducing English Linguistics International Student Edition by Charles F. Meyer
4. ↑  Russell Tomlin, "Basic Word Order: Functional Principles", Croom Helm, London, 1986, page 22
**கோலாட்டா** (*Kolata*)(**கோலாட்டம்**) என்பது தென்னிந்தியாவின் மேற்கு கடற்கரையில் உள்ள கருநாடக மாநிலத்தின் பாரம்பரிய நாட்டுப்புற நடனம் ஆகும். இந்த குச்சி நடனம் ஒரு வகை வீர நடன வகையாகும்.

விளக்கம்
--------

கோலாட்டா நடனம் இதன் வட இந்திய வடிவமான தாண்டியா ராஸிலிருந்து சற்று வித்தியாசமானது. இந்த நடனத்தை இரண்டு முறைகளில் ஆடுகின்றனர். முதல் நடன முறையானது வண்ணக் குச்சிகளைக் கொண்டு நிகழ்த்தப்படுகிறது. பொதுவாக ஆண்களும் பெண்களும் இணைந்து இந்த நடனத்தில் ஈடுபடுவார்கள். இது ஒப்பீட்டளவில் எளிமையான கோலாட்டா நடனமாகும். இரண்டாவது நடன முறையானது, கிராமிய பாடல்களுக்கு ஏற்ப ஆண்கள் மட்டுமே நடனமாடுவார்கள். இந்நடனத்தில் தடிமனான குச்சிகளைக் கொண்டு நடனமாடுவதால் இந்த நடனத்தினை நீண்ட நேரம் ஆடுவது கடினமானது.

'செலுவாயா செலுவோ தனி தண்டனா', 'கொலு கொலன்னா கொலு கொலே' போன்றவை கர்நாடகாவில் எளிமையான கோலாட்ட நடனத்திற்கான மிகவும் பிரபலமான பாடல்கள் ஆகும். ஆண்களின் கோலாட்டம் ஆடும் போது பாடப்படும் பாடல்கள் 'இந்திரா காந்தி கொண்டவண்ணா', 'பெலிசலகொண்டா கரே பேஜா' போன்றவை.

உலகெங்கிலும் உகாதி மற்றும் கன்னட ராஜ்யோத்சவா கொண்டாட்டங்களுக்காகக் கன்னடக் கூத்துக்களில் *செழுவய்யா செலுவோ* கோலாட்டம் நடத்தப்படுகிறது.

நடன நடை
-------

கையில் இரண்டு குச்சிகளுடன், ஒவ்வொரு நடனக் கலைஞரும் வெவ்வேறு தோரணைகள் மற்றும் தாளங்களில் குச்சிகளை அடிப்பார்கள். நடன பாணியிலும், பாடலிலும் கணிசமான வேறுபாடுகள் உள்ளன. மைசூர், மாண்டியா மற்றும் ஹாசன் மாவட்டங்களின் வொக்கலிகா, நாயக்கர் மற்றும் கொல்லா சமூகத்தைச் சேர்ந்தவர்கள் கோலாட்டத்தில் சிறந்து விளங்கும் சமூகத்தினர் ஆவார். மேலும் வட கர்நாடகாவின் ஹல்லக்கி கவுடா சமூகமும், குடகின் கொடவா சமூகமும் கோலாட்ட நடனத்திற்குப் பிரபலமானவர்களாவர்.

மேற்கோள்கள்
-----------

1. ↑  "Kolata". பார்க்கப்பட்ட நாள் ১৮ ফেব্রুয়ারি ২০২৩. `{{cite web}}`: Check date values in: `|access-date=` (help)
2. ↑  "Kolata". பார்க்கப்பட்ட நாள் ১৮ ফেব্রুয়ারি ২০২৩. `{{cite web}}`: Check date values in: `|access-date=` (help)
**ஜமுனாபாரி ஆடு** என்பது இந்தியா, வங்காளதேசம், பாக்கித்தான் நாடுகளைத் தாயகமாகக் கொண்ட ஓர் ஆட்டினம். இந்த ஆடு இறைச்சிக்காகவும் பாலுக்காகவும் வளர்க்கப்படுகிறது. 1953-ஆம் ஆண்டு முதல் இந்தோனோசியா நாட்டுக்கு ஏற்றுமதி செய்யப்பட்டு வருகிறது. இந்த ஆட்டின் பெயர் உத்திரப்பிரதேசத்தில் உள்ள ஜமுனா பார் என்று ஆற்றின் பெயரிலிருந்து உருவானதாகக் குறிப்பிடப்படுகிறது.

விளக்கம்
--------

பொதுவாக ஜமுனாபாரி ஆடுகள் வெண்மை நிறத்திலும் கழுத்து, தலைப்பகுதிகளில் பழுப்பாகவும் இருக்கும். இவற்றின் மூக்கு கிளி போல் வளைந்திருக்கும். காதுகள் நீளமாகவும் தொங்கிக்கொண்டும் இருக்கும். இந்த இன ஆடுகள் உயரமாகவும், பெரிய உடலமைப்பையும், இந்திய இன ஆடுகளிலேயே நீண்ட கால்களையும் கொண்டது. இவற்றின் கொம்புகள் குட்டையாகவும், தட்டையாகவும் பின்னோக்கி முறுக்கியும் காணப்படும். தொடைப் பகுதியில் நீண்ட முடிக்கற்றைகள் காணப்படும். வளர்ந்த கிடா 90-100 செ.மீ உயரமும் 65-80 கி.கி எடையுடனும், பெட்டை 70-80 செ.மீ உயரமும் 45-60 கி.கி எடையுடனும் இருக்கும். பொதுவாக பெட்டை ஆடுகள் 20-25 மாத வயதில் முதல் குட்டி ஈனும், பிறந்த குட்டியின் எடை 4 கி.கி இருக்கும். ஒரு நாளைக்கு 2-2.5 கி.கி பால் உற்பத்தி செய்யக்கூடிய திறன்பெற்றது. ஆண்டொன்றிற்கு 274 நாட்களில் 280 கி.கி பால் உற்பத்தி செய்யும். பாலில் கொழுப்புச் சத்து 3 முதல் 3.5 சதவிகிதம் இருக்கும்.

மேற்கோள்கள்
-----------

1. ↑  "செம்மறியாட்டினங்கள்". *அறிமுகம்*. agritech.tnau.ac.in. பார்க்கப்பட்ட நாள் 17 பெப்ரவரி 2018. `{{cite web}}`: Check date values in: `|accessdate=` (help)
**சோடல் கோயில்** அல்லது **பாபா சோடல் மந்திர்** (*Sodal temple of Jalandhar*) என்றறியப்படும் இந்தக் கோயில், இந்திய பஞ்சாப் பகுதியில் பஞ்சாப் மாகாணத்தின் ஜலந்தர் நகரில் அமைந்துள்ளது. 'பாபா சோடன்' என்பவருக்காக தாபிக்கப்பட்ட இக்கோயில், பஞ்சாப் ஜலந்தரின் பிரசித்தி பெற்ற புராதனக் கோயில்களில் ஒன்றாக அறியப்படுகிறது.

தல வரலாறு
---------

சோடல் பாபாவை பற்றி சொல்லப்படும் ஒரு புராண கதையின்படி, தனது தாயுடன் அருகிலிருந்த ஒரு குளத்திற்கு இந்த பாபா சென்றுள்ளார். அவர், சிறிய மண் உருண்டைகளை தன் தாய் மீது விட்டெறிந்து விளையாடியதாகவும், இதனால் சற்று சினங்கொண்ட அவரது தாய் கோபத்தில் தன்னை மறந்து அவரை சபித்ததாகவும் கூறப்படுகிறது. திரும்பவும் அவரை சபிக்க தூண்டிய பாபா அதன்படியே குளத்தில் விழுந்து பின் திரும்பவேயில்லை என்றும் பின்னர், ஒரு பாம்பு வடிவத்தில் குளத்திலிருந்து வெளிப்பட்ட பாபாஜி பின் இவ்வுலகைவிட்டு மறைந்ததாகவும் நம்பப்படுகிறது.

தல விவரம்
---------

இக்கோயிலில், ஒரு சிறிய ஆண் குழந்தை (சோடல்) கடவுளாக வழிபடப்படுகிறது. மேலும், இத்தலத்தின் மூலவராக உள்ள பாபா எனப்படும் சோடல், ஜலந்தர் நகரின் 'கத்ரி' சமுதாயத்தை (*Khatri caste in Jalandhar*) சார்ந்த சத்தா (*Chadha*) இனவழித் குடும்பத்திற்கு சொந்தமானவர் என நம்பப்படுகிறது. இந்த கோயிலில் சோடல் சிலையொன்று பிரதிட்டை செய்யப்பட்டுள்ளது, அச்சிலையை வணங்குவோருக்கு நினைத்தது நிறைவுறும் என்றும், அதிலும் குறிப்பாக குழந்தைகள் வேண்டுதல் விரைவில் நடப்பதாக ஒரு தொன்னம்பிக்கை உள்ளது.

சுற்றுலா தகவல்:
---------------

பாபா சோடல் கோயிலுக்கு சுற்றுலாப் பயணம் மேற்கொள்ள, அமிருதசரசுவில் உள்ள சுற்றுலா தகவல் மையத்தில் அதற்கான சுற்றுலா தகவல் அலுவலகம் உள்ளது. மேலும் தகவலுக்கு, பின்வரும் முகவரியில் தொடர்பு கொள்ளலாம்.

* **முகவரி**: சுற்றுலா தகவல் அலுவலகம்  
இளைஞர் விடுதி  
அமிருதசரசு, பஞ்சாப்,  இந்தியா  
தொலைத்தொடர்பு எண்: 91-183-2231452, 91-183-2231452.

சான்றாதாரங்கள்
--------------

1. ↑  "Sodal Mandir, Jalandhar city (Punjab)". www.punjabspider.com (ஆங்கிலம்). 13 May 2011. பார்க்கப்பட்ட நாள் 2016-07-20.
2. ↑  "Sodal Temple History-Origin-Importance-Architecture". www.hoparoundindia.com (ஆங்கிலம்). Feb 20 2014. Archived from the original on 2014-07-16. பார்க்கப்பட்ட நாள் 2016-07-20. `{{cite web}}`: Check date values in: `|date=` (help)
3. ↑  "About Sodal Temple Information-Jalandhar". www.hoparoundindia.com (ஆங்கிலம்). Feb 20 2014. Archived from the original on 2018-05-30. பார்க்கப்பட்ட நாள் 2016-07-20. `{{cite web}}`: Check date values in: `|date=` (help)
4. ↑  "Sodal Temple Info-Contact Details". www.hoparoundindia.com (ஆங்கிலம்). Feb 20 2014. Archived from the original on 2014-07-14. பார்க்கப்பட்ட நாள் 2016-07-21. `{{cite web}}`: Check date values in: `|date=` (help)

* ஒரு புனித பாம்பு வடிவில் சோடல் பாபா படிமம்
[*தொடர்பிழந்த இணைப்பு*].

வெளியிணைப்புகள்
---------------

* Jai Baba Sodal - Official Web Site Of Baba Sodal Mandir பரணிடப்பட்டது 2016-03-31 at the வந்தவழி இயந்திரம்
**ஜவஹர் நவோதயா வித்யாலயா, காரைக்கால்** (*Jawahar Navodaya Vidyalaya, Karaikal*)அல்லது ஜெ என் வி வரிச்சிக்குடி என்பது இந்தியாவின் புதுச்சேரி ஒன்றியத்தில் காரைக்கால் மாவட்டத்தில் உள்ள இருபாலர் உறைவிடப் பள்ளியாகும். நவோதயா பள்ளிகள் இந்திய மனிதவள மேம்பாட்டு அமைச்சினால் நிதியின் கீழ் செயல்படும் தன்னாட்சி அமைப்பான நவோதயா வித்யாலயா ஸ்மிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா பள்ளிகள் இலவசக் கல்வியை வழங்குகின்றன. காரைக்கால் மாவட்டம் தமிழ்நாடு மாநிலத்தின் கடற்கரை சூழ்ந்த ஒன்றிய தலைமையகமான புதுச்சேரியிலிருந்து 132 கி.மீ. தொலைவில் அமைந்துள்ளது.

வரலாறு
------

இந்த பள்ளியானது 1986-ல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா ஸ்மிதியின் ஐதராபாத்து பிராந்திய அலுவலகத்தால் நிர்வகிக்கப்பட்டுக் கண்காணிக்கப்படுகிறது.

சேர்க்கை
--------

ஆறாம் வகுப்பிலிருந்து ஜே.என்.வி காரைக்கால் பள்ளியில் மாணவர் சேர்க்கை நவோதயா வித்யாலயா ஸ்மிதி நடத்தும் நாடு தழுவிய போட்டித் தேர்வின் மூலம் நடைபெறுகிறது. இத்தேர்வு தொடர்பான அறிவிப்பு, ஜே.என்.வி காரைக்காலின் வித்யாலியா மேலாண்மைக் குழுவின் தலைவரான காரைகால் மாவட்ட ஆட்சித் தலைவர் அலுவலகத்தால் மாவட்டத்தில் விளம்பரம் செய்யப்படுகிறது.

இணைப்பு
-------

ஜே.என்.வி காரைக்கால் நடுவண் இடைநிலைக் கல்வி வாரியத்துடன் இணைப்பு எண் 2940002 உடன் இணைக்கப்பட்டுள்ளது.

மேலும் காண்க
------------

* ஜவஹர் நவோதயா வித்யாலயா, புதுச்சேரி
* ஜவஹர் நவோதயா வித்யாலயா, யானம்
* ஜவஹர் நவோதயா வித்யாலயா, மாகே
* ஜே.என்.வி பள்ளிகளின் பட்டியல்

மேற்கோள்கள்
-----------

1. ↑  "Navodaya Vidyalaya Smiti". *Navodaya Vidyalaya Smiti*. பார்க்கப்பட்ட நாள் 1 Dec 2018.
2. ↑  "NVS RO Hyderabad - JNVs in Union territorries". *NVS RO Hyderabad*. Archived from the original on 1 December 2018. பார்க்கப்பட்ட நாள் 25 Feb 2019.
3. ↑  "CBSE affiliation details of JNV Karaikal". *CBSE - Online School Affiliation & Monitoring System*. Archived from the original on 1 டிசம்பர் 2018. பார்க்கப்பட்ட நாள் 1 Dec 2018. `{{cite web}}`: Check date values in: `|archive-date=` (help)

வெளி இணைப்புகள்
---------------

* ஜே.என்.வி காரைக்கலின் அதிகாரப்பூர்வ வலைத்தளம் பரணிடப்பட்டது 2020-08-04 at the வந்தவழி இயந்திரம்
**ஜான் கேல்** (*John Gale*) (பிறப்பு 2 ஆகஸ்ட் 1929)  ஒரு ஆங்கில நாடகத் திரைப்படத் தயாரிப்பாளர் மற்றும் கலை இயக்குநர் ஆவார்.

வாழ்க்கை
--------

கேல் பிராங்க் ஹைத் கேல் மற்றும் மார்த்தா எடித் கேல் (நீ எவன்ஸ்) ஆகியோரின் மகனாக 1929 ஆம் ஆகத்து 2 ஆம் நாள் பிறந்தார். இவர் கிறிஸ்துவின் மருத்துவமனை மற்றும் நாடகக் கலைக்கான வெபர் டக்ளஸ் அகாதெமி ஆகியவற்றில் பயின்றார். 1950 ஆம் ஆண்டில், இவர் லிசலோட் ஆன் விராட்டனை மணந்தார். இவர்களுக்கு இரண்டு மகன்கள் உள்ளனர். 1960 ஆம் ஆண்டில் இலண்டனில் <i id="mwDQ">இன்ஹெரிட் தி விண்ட்</i> தயாரிக்கும் வரை இவர் முதலில் ஒரு நடிகராக இருந்தார் 

இவர் 1985 ஆம் ஆண்டில் சிச்செஸ்டர் விழா அரங்கின் ஆறாவது கலை இயக்குநராக பேட்ரிக் கார்லேண்டிற்குப் பின் வந்தார். இவர் 1989 வரை ஐந்து விழாக் காலங்களை இயக்கியுள்ளார்.

1986 ஆம் ஆண்டில் கேல் சிச்செஸ்டர் விழாவுக்கான தியேட்டரின் செயற்குழுத் தயாரிப்பாளராக முதல் இலண்டன் ரிவைவல் ஆப் இர்விங் பெர்லினின் இசையில் சுசி குவார்டோ ஆன்னி ஓகலேயாகவும், எரிக் பிளின் பிராங்க் பட்லாராகவும் நடித்த நாடகத்தைத் தயாரித்தார்.

*ராபர்ட் & எலிசபெத்தின் (சிச்செஸ்டர் விழா நடிகர்)* 1993 ஆம் ஆண்டு ஒலிப்பதிவில் கேல் நிர்வாகத் தயாரிப்பாளராக இருந்தார்.

குறிப்புகள்
-----------

1. ↑  "Weekend birthdays". *தி கார்டியன்* (Guardian Media): pp. 51. 2 Aug 2014.
2. ↑  "Gale, John, (born 2 Aug. 1929), theatre producer". *WHO'S WHO & WHO WAS WHO* (in ஆங்கிலம்). 2007. doi:10.1093/ww/9780199540884.013.U16648. ISBN 978-0-19-954088-4. பார்க்கப்பட்ட நாள் 2021-08-02.
3. ↑  "First Night Records Online Store, Annie Get Your Gun - 1986 London Cast". *first-night-records.co.uk*. London, United Kingdom: First Night Records. Archived from the original on 19 ஜூலை 2009. பார்க்கப்பட்ட நாள் 13 June 2012. `{{cite web}}`: Check date values in: `|archive-date=` (help)
4. ↑  "Robert & Elizabeth (Chichester Festival Cast): Information from". Answers.com. 1993-11-16. பார்க்கப்பட்ட நாள் 2012-06-10.
அறிவியலின் கருத்துப் படி மனிதர் படிவளர்ச்சி மூலம் வழிவந்தவர்கள். சிம்பான்சி குரங்கு இனத்தில் இருந்து 5–7 மில்லியன் ஆண்டுகளுக்கு முன்பு கிளைவிட்டனர். அதன் பின் பல மனித இடை நிலை இனங்கள் இருந்து, தற்போதைய Homo sapiens 400,000 இருந்து 250,000 முன்னர் கிளை விட்டனர்.

சமய நம்பிக்கைகள்
----------------

### கிறித்தவ நம்பிக்கை

உலகில் தோன்றிய முதல் மனிதன் ஆதாம் ஏவாள் என்று பரவலாக நம்பப்படுகிறது.

### இசுலாமிய நம்பிக்கை

உலகில் தோன்றிய முதல் மனிதன் ஆதாம் என்றும் கிறிஸ்தவர்களின் புனித நூலான பைபிள் கூறுகிறது.
ஆதாமின் விலா எழும்புகளிலிருந்து ஏவாள்(பெண்) படைக்கப்பட்டதாகவும் குர் ஆன் கூறுகிறது. {quotes}

முதல் மனிதனை களி மண்ணிலிருந்து படைக்கப்பட்டதாகவும் அறியப்படுகிறது.

கடவுள் முதல் மனிதனை படைத்தப்பின் அவருக்கு சிரம் தாழ்த்துமாறு வானவர்களைப் பணித்தான். வானவர்கள் அனைவரும் அவருக்கு (ஆதாம்) சிரம் பணிந்தனர். ஆனால் அதுவரை வானவர்களின் தலைவராக இருந்த சைத்தான்(இப்லீஸ்) அவருக்கு சிரம் பணிய மறுத்தான்.

"மேலும், "ஆதமுக்கு நீங்கள் சிரம் பணியுங்கள் என்று வானவர்களுக்கு நாம் கூறிய நேரத்தை (நினைத்துப் பாரும்.) இப்லீஸைத் தவிர (வானவர்கள் அனைவரும்) சிரம் பணிந்தார்கள். அவனோ, "களிமண்ணால் நீ படைத்த வருக்கு நான் சிரம் பணிவதா?" என்று (கர்வத்துடன்) கூறினான்." - குர்ஆன்:17:61

"மேலும், நாம் வானவர்களை நோக்கி, ‘நீங்கள் ஆதமுக்கு சிரம் தாழ்த்துங்கள் (ஸஜ்தாச் செய்யுங்கள்)’ என்று கூறியபொழுது, இப்லீஸைத் தவிர அவர்கள் (அனைவரும்) சிரம் தாழ்த்தினர். (இப்லீஸாகிய) அவன் மறுத்தான்; (நானே பெரியவன் என்று) ஆணவங் கொண்டான்; மேலும், (அல்லாஹ்வின் கட்டளையை) நிராகரிப்போரில் அவன் ஆகி விட்டான்." - குர்ஆன்:2:34

### இந்து நம்பிக்கை

இந்துப் புராணங்களின் கூற்றுப்படி படைப்புக் கடவுளான பிரம்மா மனதாலேயே சனகர், சனந்தனர், சனாதனர், சனத்குமாரர் முதலான ரிஷிகளைப் படைத்து அவர்களை உலகில் மனித சமூகத்தை உண்டுபண்ணச் சொல்லியும் அதனால் பயனேதும் இல்லாதபடியால், கடைசியில் தன் உடம்பிலிருந்தே இரண்டு பாகம் தோன்றி ஒன்று சுவாயம்புவ மனு என்ற ஆணாகவும் மற்றொன்று சதரூபை என்ற பெண்ணாகவும் ஆகி அவர்களுடைய இனப்பெருக்கத்தினால் தான் பிற்பாடு மனித இனமே உருவாயிற்று என்றும் சொல்லப்பட்டிருக்கிறது. வியாசர் எழுதிய அனேக புராணங்களில் இது சொல்லப்பட்டிருக்கிறது. ஒரு உதாரணத்திற்கு ஸ்ரீமத் பாகவதம் 3ம் ஸ்கந்தம், அத்தியாயம் 12, சுலோகங்கள் 52-56 ஐப் பார்க்கலாம். 

இது நடந்து ஏறக்குறைய 200 கோடி ஆண்டுகள் ஆகியுள்ளன என்ற ஒரு கணிப்பு கூறிகிறது.
**ஜி.ஓ.சி.இ செயற்கைக் கோள்**( Gravity Field and Steady-State Ocean Circulation Explorer (GOCE)) , புவி ஈர்ப்பு விசை மற்றும் கடல் மட்டங்களின் மாறுதல்களை அடையாளப்படுத்துவதற்காக ஐரோப்பாவின் விண்வெளி ஆய்வு நிலையமான ஈசா(ESA)வால் 2009-ம் ஆண்டு ஏவப்பட்ட செயற்கைக் கோளாகும். இந்த செயற்கைக் கோள் 4 வருட காலமாக பெருங்கடல், கடல் மட்டம், பனிப்பாலங்களின் செயல்பாடுகள் மற்றும் பூமியின் உட்புறம் குறித்த தகவல்களை ஆராய்ச்சியாளர்களுக்கு அனுப்பியது .பூமியின் ஈர்ப்பு விசை வேறுபாடுகளை முப்பரிமாணத்தில் வரை படமாக்கி ஆய்வு செய்யக் கூடிய இச்செயற்கைக் கோள் மார்ச் 2011 ஆம் ஆண்டு ஜப்பானைத் தாக்கிய டோஹோகூ பூகம்பத்தில் இருந்து வெளியேறிய ஒலியலைகளையும் கண்டு பிடித்துப் பதிவு செய்தது. எரிபொருள் தீர்ந்துபோன நிலையில் காணப்பட்ட இந்த செயற்கைக் கோள் , 2013 , 11 நவம்பர் அன்று பூமியில் விழுந்தது .'விண்வெளியின் ஃபெராரி' என்று அழைக்கப்பட்ட இந்த செயற்கைகோள் தான் கடந்த 25 ஆண்டுகளுக்கும் மேலான காலப்பகுதியில் பூமிக்குள் தானாக வந்துவிழுந்துள்ள முதலாவது ஐரோப்பிய செயற்கைக் கோள் என்று கருதப்படுகிறது.

மேற்கோள்கள்
-----------

1. 1 2  "GOCE launched and in orbit". ESA. 17 மார்ச் 2009. பார்க்கப்பட்ட நாள் 13 நவம்பர் 2013. `{{cite web}}`: Check date values in: `|date=` (help)
2. ↑  "Earthquake detected from space". Nature. 05 மார்ச் 2013. பார்க்கப்பட்ட நாள் 13 நவம்பர் 2013. `{{cite web}}`: Check date values in: `|date=` (help)
3. ↑  "ஐரோப்பிய செயற்கைக் கோள் பூமியில் விழுந்தது". பிபிசி. 11 நவம்பர் 2013. பார்க்கப்பட்ட நாள் 13 நவம்பர் 2013.
**பதி** (Bhati ( என்பது இடைக்கால வங்காளத்தின் ஒரு பெரிய பகுதியாகும். இது முகலாயப் பேரரசின் காலத்தில் குறைந்தது 17 ஆம் நூற்றாண்டு வரை அபுல்-ஃபாஸ்ல் இபின் முபாரக் மற்றும் பிறரால் குறிப்பிடப்பட்டது. இது இப்போது வங்காளதேசத்தின் எல்லைக்குள் அமைந்துள்ள ஆற்றுப் பகுதியை உள்ளடக்கியது .பெரும்பாலும் கிழக்கு வங்காளம் என்று குறிப்பிடப்படுகிறது.  அக்பர் மற்றும் ஜஹாங்கீர் காலத்தில் டாக்கா, மைமன்சிங், கொமிலா மற்றும் சில்ஹெட் ஆகிய பெரிய மாவட்டங்களின் தாழ்வான பகுதிகளை பதி பகுதி உள்ளடக்கியது. 

முகலாயர்கள் விளை நிலமாக மாறத் தொடங்கிய வனப் பகுதிகளில் பதியும் ஒன்று.வரலாற்றாசிரியர் இரிச்சர்ட் ஈடன் இவ்வாறு கூறுகிறார்:

> முகலாயர் காலத்தில் கிழக்கு வங்காளத்தின் ஒரு தனித்துவமான அம்சம் - அதாவது, "பதி" - சமகால மேற்கு வங்காளத்துடன் ஒப்பிடுகையில் அதன் அதிக விவசாய உற்பத்தி மற்றும் மக்கள்தொகை வளர்ச்சி ஆகும். இறுதியில், இது வங்காளத்தின் முக்கிய ஆற்று அமைப்புகளின் நீண்ட கால கிழக்கு நோக்கி நகர்வதிலிருந்து எழுந்தது. இது ஈரமான அரிசியை பயிரிடுவதை சாத்தியமாக்கிய செழுமையான வண்டல் மண்ணை தேக்கி வைத்தது.
> 
> 
> 

அதன் ஆட்சியாளர்களில் மூசா கான், முகலாயர்களை எதிர்த்தார். ஆனால் அவர்களால் தோற்கடிக்கப்பட்டு, டாக்காவில் சில காலம் சிறையில் அடைக்கப்பட்டு பின்னர் 1613 இல் விடுவிக்கப்பட்டார். அதன்பின் பல்வேறு இராணுவப் பயணங்களில் தனது முன்னாள் எதிரிகளுடன் ஒத்துழைத்தார்.

சான்றுகள்
---------

1. ↑  Eaton (1996).
2. ↑  "Bara-Bhuiyans, the - Banglapedia".
3. ↑  Eaton (1996), ப. 150
4. ↑  Eaton (1996), ப. 194
5. ↑  Eaton (1996), ப. 155-156

### ஆதாரங்கள்

* Eaton, Richard Maxwell (1996), *The Rise of Islam and the Bengal Frontier, 1204-1760*, University of California Press, pp. 145–148, ISBN 978-0-52020-507-9

மேலும் படிக்க
-------------

* Gommans, Jos (2002). *Mughal Warfare: Indian Frontiers and Highroads to Empire, 1500-1700*. Routledge. பன்னாட்டுத் தரப்புத்தக எண்:0-415-23988-5. .